kardosdrur/scandi-wiki huggingface dataset:
Stella Kjerulf

Stella Josephine Kjerulf Lütcherath (31. marts 1888 i København – 2. november 1960) var en dansk skuespillerinde der medvirkede i et mindre antal stumfilm.

Filmografi 
 1913 – Lykkens lunefulde Spil (instruktør Sofus Wolder)
 1914 – Husassistenten (instruktør Holger-Madsen)
 1914 – Millionær for en Dag (som Lazarus' livsledsagerske; instruktør Robert Dinesen)
 1914 – Ægteskab og Pigesjov (instruktør August Blom)
 1914 – De Ægtemænd! (som Amanda, en pige; instruktør A.W. Sandberg)
 1915 – Susanne i Badet (som "Musse", en livlig pige; instruktør Lau Lauritzen Sr.)
 1920 – Atlantas Knaldsucces (instruktør Kaj Mervild)
 1921 – Atlantas Bortførelse (som Atlanta, rullekonedatter; instruktør Kaj Mervild)

Eksterne henvisninger 
 

Stumfilmskuespillere fra Danmark
Binswangen

Binswangen er en kommune i Landkreis Dillingen an der Donau i Regierungsbezirks Schwaben i den tyske delstat Bayern, med godt 1.300 indbyggere. Den er en del af Verwaltungsgemeinschaft Wertingen.

Geografi 
Binswangen ligger i Region Augsburg mellem Wertingen og Dillingen an der Donau.
Ellen Ferslev

Ellen Carla Ferslev (født 7. oktober 1886 i København) var en dansk skuespillerinde der medvirkede i et mindre antal stumfilm.

Filmografi 
 1913 – Det svage Punkt (instruktør Sofus Wolder)
 1913 – Blodhævnen (som Pige hos Fritz Lorien; ukendt instruktør)
 1914 – Detektivens Barnepige (instruktør Hjalmar Davidsen)
 1914 – Tugthusfange No. 97 (instruktør August Blom)
 1914 – Den mystiske Fremmede (instruktør Holger-Madsen)
 1914 – Hægt mig i Ryggen (instruktør Sofus Wolder)
 1914 – Stop Tyven (instruktør Sofus Wolder)
 1914 – Ægteskab og Pigesjov (instruktør August Blom)
 1915 – Ned med Vaabnene! (instruktør Holger-Madsen)
 1915 – Godsforvalteren (instruktør Hjalmar Davidsen)
 1916 – Flyttedags-Kvaler (instruktør Lau Lauritzen Sr.)
 1917 – En ensom Kvinde (instruktør August Blom)
 1917 – En tro og villig Pige (som frøken Nokkemann; instruktør Oscar Stribolt)

Eksterne henvisninger 
 

Tjek fødsels- og dødsår
Stumfilmskuespillere fra Danmark
Blindheim

Blindheim er en kommune i Landkreis Dillingen an der Donau i Regierungsbezirks Schwaben i den tyske delstat Bayern, med knap 1.700 indbyggere. Den er en del af Verwaltungsgemeinschaft Höchstädt an der Donau.

Geografie 
Blindheim ligger i Region Augsburg.
 
Der er i kommunen landsbyerne Blindheim, Unterglauheim, Wolpertstetten, Berghausen og Weilheim.

Historie 
Byen er kendt i forbindelse med Slaget ved Blenheim, der stod den 13. august 1704. Det var under den Spanske Arvefølgekrig, og var mellem en allieret styrke under ledelse af Hertugen af Marlborough John Churchill og Prins Eugen af Savoyen og en fransk hær under Tallard. Den allierede hær, domineret af engelske og østrigske enheder, slog de franske styrker før de kunne forene sig med deres bayriske forbundsfæller og delte de facto den europæiske del af konflikten i en norditaliensk del og en nederlandsk del og sendte Bayern ud af krigen. Landsbyen hedder i dag Blindheim og slaget benævnes, specielt i tysk historie, til tider som Slaget ved Höchstädt, efter den større naboby.
Dagmar Kofoed

Dagmar Kofoed var en dansk skuespillerinde der medvirkede i et mindre antal stumfilm.

Filmografi 
 1914 – Tugthusfange No. 97 (instruktør August Blom)
 1914 – Den mystiske Fremmede (instruktør Holger-Madsen)
 1914 – Gar el Hama III (instruktør Robert Dinesen)
 1914 – Ægteskab og Pigesjov (instruktør August Blom)
 1914 – De kære Nevøer (instruktør Alfred Cohn)
 1914 – De Ægtemænd!  (som Fru From; instruktør A.W. Sandberg)
 1915 – Ned med Vaabnene!  (instruktør Holger-Madsen)
 1915 – Godsforvalteren (instruktør Hjalmar Davidsen)
 1915 – Flyttedags-Kvaler (instruktør Lau Lauritzen Sr.)
 1915 – I Stjernerne staar det skrevet (instruktør Hjalmar Davidsen)

Eksterne henvisninger 
 

Stumfilmskuespillere fra Danmark
Finningen

Finningen er en kommune i Landkreis Dillingen an der Donau i Regierungsbezirk Schwaben i den tyske delstat Bayern, med omkring 1.650 indbyggere. Den er en del af Verwaltungsgemeinschaft Höchstädt an der Donau.

Geografi 
Finningenligger i Region Augsburg.
I kommunen ligger landsbyerne Mörslingen, Oberfinningen og Unterfinningen.
Ebba Lorentzen

Ebba Lorentzen var en dansk skuespillerinde der i perioden 1913-19 havde mindre ukrediterede biroller i et større antal stumfilm for Nordisk Film.

Filmografi

Eksterne henvisninger 
 

Tjek fødsels- og dødsår
Stumfilmskuespillere fra Danmark
Axel Schultz

Axel Carl Schultz (12. februar 1890 i København – 18. september 1974) var en dansk skuespiller.

Han scenedebuterede i 1908 på scenen i Glassalen i Tivoli. Spillede derefter i mange år på Pantomimeteatret i Tivoli og på andre privatteatre i København og på turnere rundt omkring i landet.

Han filmdebuterede i 1909 hos Nordisk Films Kompagni og medvirkede derefter i omkring 13 stumfilm og 3 tonefilm.

Han døde den 18. september 1974 og ligger begravet på Mariebjerg Kirkegård i Gentofte.

Filmografi

Eksterne henvisninger 
 

Stumfilmskuespillere fra Danmark
Costa Blanca

Costa Blanca (spansk for Den hvide kyst) er en 200 km lang kyststrækning i provinsen Alicante i det østlige Spanien. Costa Blanca strækker sig fra Denia i nord til Torrevieja i syd.

Navnet stammer fra 1957, da flyselskabet British European Airways lancerede sin rute fra London til Valencia og brugte navnet Costa Blanca i sin markedsføring. Siden er kysten, der ligger ud til Middelhavet, blevet til et af Europas mest attraktive turiststeder. Turismeindustrien er veludviklet i området, der bl.a. er populært blandt britiske og tyske turister.

Spaniens geografi
Turisme i Spanien
Svend Cathala

Svend Cathala (23. august 1885 – 12. september 1933) var en dansk skuespiller.

Han medvirkede i revyer og var en overgang direktør for en revy på Hotel Marienlyst i Helsingør. Her gjorde han sig imidlertid noget uheldigt bemærket, da han på et tidspunkt opfordrede en ung pige, der ansøgte om at komme til at medvirke i revyen, om at vise ham sine ben, hvilket medførte, at offentligheden derefter stemplede ham som en umoralsk person.

Filmografi 
 1910 – Kean (instruktør Holger Rasmussen)
 1911 – Den farlige Alder (instruktør August Blom)
 1911 – Den Sorte Hætte (instruktør William Augustinus)
 1911 – Den forsvundne Mona Lisa (instruktør Eduard Schnedler-Sørensen)
 1911 – Vildledt Elskov (instruktør August Blom)
 1911 – En Dæmon fra Skovene (som instruktøren; ukendt instruktør)
 1912 – Møllerens Datter (som vaskeribestyrer; ukendt instruktør)

Eksterne henvisninger 
 

Stumfilmskuespillere fra Danmark
Sun Bin

Sun Bin (død 316 f.Kr.) var en militær strateg, der levede under De Stridende staters Periode i oldtidens Kina. Han blev født i Qi og var medlem af en lokal Sun familie berømt for at producere militære strateger. Han var barnebarn af den berømte, kinesiske general, militærstrateg og forfatter, Sun Tzu og kan have bidraget til at redigere Sun Tzus The Art of War. Sun Bin skrev dog også sin egen militære afhandling, Sun Bin Bing Fa, der for nylig blev genopdaget efter at være forsvundet i næsten 2000 år.

Sun Bin blev anerkendt for sin militære genialitet i en tidlig alder, hvor han studerede hos Master Guiguzi, en eneboer, der var uddannet i militære strategier. Sun Bin formåede at recitere Sun Tzus Art of War udenad, hvilket understregede hans store evner.

Personer i Kinas historie
Militærfolk
Tjek fødselsår
Aage Hertel

Aage Hertel (17. oktober 1873 på Frederiksberg – 3. januar 1944 smst) var en dansk skuespiller.

Han var først i lære som teatermaler på Det kongelige Teater, men blev bidt af skuespillet og blev optaget på Det kongelige Teaters elevskole. Senere kom han til Dagmarteatret (1901-1909) og Odense Teater (1923-1924).

Han filmdebuterede hos Nordisk Film i 1910 og blev et af selskabets mere produktive skuespillere. Han medvirkede indtil 1928 i omkring 90 stumfilm. I 1936 medvirkede han også i en enkelt tonefilm (Millionærdrengen). Han spillede især i forskellige skurkeroller og er kendt for skurken i hhv. serien om Gar el Hama og serien om Manden med de ni Fingre.

Han var søn af oberst Harald Christian Hertel (1827-1881) og kone Michaelle Elisabeth Thomsen. I 1901 blev han gift med nordmanden Lulla Omsted (født. 1870) – ægteskabet senere opløst. Han døde den 3. januar 1944 og ligger begravet på Garnisons Kirkegård i København.

Filmografi

Eksterne henvisninger 
 
 

Stumfilmskuespillere fra Danmark
Svenn Skipper

Svenn Skipper (født 22. april 1947 i Næstved, død 2021) var en dansk pianist, dirigent, komponist og arrangør.

Skipper blev uddannet fra Det Kongelige Danske Musikkonservatorium i 1977. Han har spillet med mange danske og udenlandske solister, ligesom han flere gange har været klaversolist med DR RadioUnderholdningsOrkestret. Fra 1970 virkede han som dirigent ved teateropsætninger og musicals på danske teatre, ligesom han har dirigeret alle landsdelsorkestrene.

Privat 
Den 15. juli 1984 blev han gift med skuespiller Ghita Nørby. I august 2011 blev det meddelt, at Ghita og Svenn skulle skilles fra hinanden.

I 2020 flyttede Skipper ind på et plejehjem på Frederiksberg, og i 2021 døde han efter et længere sygdomsforløb med Alzheimers. Skipper blev 74 år.

Referencer

Eksterne henvisninger 
 Svenn Skipper – Officiel hjemmeside 
 

Komponister fra Danmark
Dirigenter fra Danmark
Pianister fra Danmark
Personer i Kraks Blå Bog (afdøde)
Personer fra Næstved
Kristian Gyldenstein

Kristian Georg Asmus (Asmund) Gyldenstein (16. juli 1886, København – 11. januar 1954 i Søllerød) var en dansk fodboldspiller og atlet. 

I fodbold var han venstre wing for AB (-1908) og KB 1909-1918. Han vandt fem danske mesterskaber i fodbold. 
Han debuterede på landsholdet i en venskabskamp mod England 1911 på QPRs hjemmebane Park Royal i London.
Han blev i sin anden landskamp den første målskytten i landskampene mellem Sverige og Danmark. Han scorede kampens første mål i præmier landskampen mellem de to lande den 25. maj 1913 i Idrætsparken i København, da Danmark vandt med 8-0. Han scorede yderligere to mål i kampen, men disse tre mål blev de eneste han scorede i hans tre landskampe.  

I atletik konkurrerede han for Freja København (-1908), KB (1911-1912) og Københavns IF (1909 og 1913-). Han vandt ni danske atletik mesterskaber.

Danske mesterskaber i fodbold 
1913-1914 og 1917-1918

Fodboldslandskampe 
 21. oktober 1911 England 0-3 
 25. maj 1913 Sverige 8-0 3 mål 
 5. oktober 1913 Sverige 10-0

Danske mesterskaber i atletik 
 100 meter: 1909 og 1911-1913
 400 meter: 1911 og 1913-1914
 Længdespring: 1913
 4 x 100 meter 1909 och 1913-1914

Danske atletik rekorder 
 200 meter 23,0 1911 
 400 meter 52,8 1911 
 400 meter: 52,4 Fredensborg 24 august 1913 
 Længdespring 6,78 Helsingborg 2 august 1913
 4 x 400 meter 3,36,6 1913

Personlige atletik rekorder 
 100 meter: 11,2 Slagelse 25 juli 1909 
 200 meter 23,0 1911
 400 meter: 52,4 Fredensborg 24 august 1913 
 Længdespring: 6,78 Helsingborg 2 august 1913

Litteratur 
 Dansk Sportsleksikon udgivet i samarbejde med Dansk Idræts-Forbund. Redaktion Axel Lundqvist Andersen og Jørgen Budtz-Jørgensen. Bind 1 og 2. Standard-forlaget 1944
 KIF 100 Aar – Københavns Idrætsforening 24. oktober 1992. Udgivet i anledning af Københavns Idræts Forenings 100 års jubilæum 24. oktober 1992.

Eksterne henvisninger 
 
 DAFs atletik profil

Fodboldspillere fra Akademisk Boldklub
Fodboldspillere fra Kjøbenhavns Boldklub
Fodboldlandsholdsspillere fra Danmark
Atleter fra Kjøbenhavns Boldklub
Atleter fra Freja København
Atleter fra Københavns IF
Sprintere fra Danmark
Personer fra København
Længdespringere fra Danmark
Gardar

Gardar (Garðar) var nordboernes bispesæde i Grønland. Det lå hvor bygden Igaliku ligger i dag. Det fungerede fra 1126 til omkring 1378, hvor den sidste bisp, Alf, døde. Formelt fungerede det dog i endnu mange år, men de udnævnte bisper rejste aldrig til Grønland.

Selvom stenene fra nordboernes bygninger i stort omfang er genbrugt til huse og veje i Igaliku, er ruinerne endnu meget omfattende. Gardar, der egentlig betyder "Gårde" eller "Gårdene", har tydeligvis været en relativt stor bebyggelse med Garðar Domkirke, boliger, stalde, lader, pakhuse, folde, indhegninger, et vandingssystem, kilde og diverse mindre huse. Nordboernes største stalde er fundet her – med plads til over 100 køer. I et lille siderum ved kirkens kor har man fundet resterne af en af Gardars bisper; han var begravet med sin bispestav og -ring. 

De mest markante ruinrester er en kombineret stald og lade samt den såkaldte Tiendelade. Der er i begge disse bygninger bevaret overliggere i døre. Desuden er også ruinen af et pakhus nær havnen endnu ret markant. På en lille ø i fjorden ligger en ret stor ruin af et pakhus. Kilden ligger stort set, som den må have set ud i nordboernes tid, og den fungerer endnu i dag som bygdens vigtigste vandforsyning. De fleste øvrige ruiner når kun én sten eller 20-30 cm over jorden.

Biskopper i Gardar

Eksterne henvisninger 

 Om husdyrhold og landbrug i det norrøne Grønland (i 12-1300 tallet) … specielt på bispens gård i Gardar (Igaliko) samlet af Lars Deleuran, bibliotekar, Qaqortoq (Julianehåb). (Artikel om Landbrug på Bispens gård i Gardar) 

Nordboerne
Kujalleq Kommune

no:Garðar bispedømme
Gardar Tiendelade

Tiendelade er en ruin ved kirkegården i Gardar, det moderne Igaliku i Sydgrønland. Ruinen tolkes som regel som rester af den bygning, hvor kirken opbevarede tiende, men der er dog ikke sikker dokumentation for denne tolkning. Det vigtigste argument for tolkningen er, at bygningen har været bygget ind i kirkegårdsdiget.

Ruinen fremstår i dag som en af de mest velbevarede dele af ruinkomplekset i Gardar. Det skyldes bl.a., at indbyggerne i Igaliku i en periode genbrugte den som tørrehus.

Nordboerne
Kujalleq Kommune
Ruiner
Per Weihrauch

Per Weihrauch  (født 3. juli 1988, død oktober 2020) var en dansk fodboldspiller der spillede i den danske 2. division øst for KB. Han kom til engelske Chelsea FC i 2005, efter at have spillet på AFC Ajax' talentskole.
Per Weihrauchs karriere stoppede i 2008, da han blev erklæret fodboldinvalid.

Han var dog i 2009 ved at komme tilbage til fodbolden og genoptog karrieren i KB. Weihrauch blev fundet død i sin bolig i oktober 2020.

Noter 

Fodboldspillere fra Danmark
Nintendo iQue

Nintendo iQue Player (udtalt som "IQ") er en spillekonsol produceret af iQue, et joint venture mellem Nintendo ogkinesisk-amerikanske dr. Wei Yen. Konsollen blev først annonceret på Tokyo Game Show, og blev lanceret i Kina 17. november 2003.

IQue
Kai Sørlander

Kai Sørlander (født 9. november 1944) er dansk filosof og faglitterær forfatter.

Som flittig kronikør i dagspressen behandler han ofte emner som multikulturalisme og forholdet mellem religion og politik, som han anser for at være en stadig mere påtrængende opgave at gennemtænke. Dette skyldes ikke mindst de seneste generationers indvandring og etablering af islam og islamiske trossamfund i Vesten – herunder i Danmark. Denne udvikling udfordrer nemlig, ifølge Sørlander, den traditionelle vestlige opfattelse af, at religion og politik skal holdes adskilt og at religiøse argumenter bør holdes ude af den politiske debat. I 2004 stiftede han sammen med flere andre Trykkefrihedsselskabet.

I bogen Forsvar for rationaliteten: religion og politik i filosofisk perspektiv fra 2008 argumenterer han for, at kristendommen har spillet en væsentlig rolle i udviklingen af sekulære demokratier og religions-uafhængige menneskerettigheder i den vestlige verden. Det skyldes primært, at kristendommen – i modsætning til islam – traditionelt har haft en klar adskillelse mellem politik og religion ("giv kejseren, hvad kejserens er, og Gud, hvad Guds er"), og at sekulariseringspotentialet dermed er større inden for kristendommen. Det interessante ved kristendommen i denne forbindelse er således ikke, at den – eksempelvis i form af pavemagten og andre gejstlige – forsøgte at lægge forhindringer i vejen for sekularisering og oplysning, men at den gav efter.

Bibliografi 
 Fornuftens skæbne – tanker om menneskets vilkår (Informations Forlag, 2014)
 Den politiske forpligtelse – Det filosofiske fundament for demokratisk stillingstagen (Informations Forlag, 2011)
 Forsvar for rationaliteten – religion og politik i filosofisk perspektiv (Informations Forlag, 2008)
 Den endegyldige sandhed (Rosinante, 2002)
 Om menneskerettigheder – er en global etik mulig? (Rosinante, 2000)
 Under evighedens synsvinkel – filosofiske undersøgelser (Rosinante, 1997)
 Det uomgængelige – filosofiske deduktioner (Rosinante, 1994)

Referencer

Eksterne henvisninger 
 Naïvists and human nature, Gate of Vienna
 Ytringsfrihed før ejendomsret, Sappho 

Filosoffer fra Danmark
Faglitterære forfattere fra Danmark
Debattører fra Danmark
Personer i Kraks Blå Bog
Dansksprogede forfattere fra Danmark
Pildammsparken

Pildammsparken (tidligere også Baltiska parken) er med cirka 45 hektar Malmøs største parkområde. 

Pildammene er parkens hjerte og forsynede tidligere byens borgere med frisk vand. Parken omkring dammene blev oprettet ved Den baltiske Udstilling i 1914. Fra udstillingen i 1914 findes endnu Margaretapavillonen og Kronprinsesse Margaretas rekonstruerede blomstergade. Parken domineres af et rigt fugleliv ved dammene, beplantninger, samt joggere og folk, der bare nyder parken.

Det nuværende Pildammsteatern er et amfiteater, der blev opført i 1963 som erstatning for et ældre friluftsteater. Her er ofte større teaterforestillinger og koncerter. Parkens gamle vandtårn – Pildammstårnet – rummer blandt andet kunstudstillinger. Et nyere anlæg er Galatheas hage, som byder plads til meditation. Det cirkelformede område Tallerkenen benyttes i sommertiden til picnic og idræt. 

Parker i Sverige
Bygninger, konstruktioner og anlæg i Malmø
Spidskommen

Spidskommen (Cuminum cyminum) er en enårig, urteagtig plante med en opret og åbent forgrenet vækst. Spidskommen blev først brugt som lægemiddel i det gamle Egypten og blev først senere brugt som krydderi. I Danmark er den tidligere blevet brugt som en vigtig del af kærlighedsmidler.

Beskrivelse 
Stænglerne er hårløse og furede. De bærer spredte blade, der er uligefinnede eller dobbelt finnede. Småbladene er trådagtige og helrandede. Blomstringen sker på forskelligt tidspunkt alt efter voksestedet og fremspiringstidspunktet. Blomsterne sidder samlet i endestillede, flade skærme. De enkelte blomster er små og enten hvide eller lyserøde. Frugterne er nøddeagtige stenfrugter med hver én kerne. Frøene minder om Fennikel-frø, men er mindre og mere mørkfarvede.

Rodnettet består af en dybtgående pælerod, som kun bærer forholdsvist få siderødder. 

Højde x bredde og årlig tilvækst: 0,25 x 0,20 m (25 x 20 cm/år). Målene kan bruges til beregning af planteafstande i fx haver.

Hjemsted 
Da planten bliver dyrket alle vegne, hvor den overhovedet kan trives, kendes dens præcise hjemsted ikke, men da navnet formentlig kan afledes af et sumerisk ord, er det nærliggende at søge dens hjemsted i Mellemøsten. Den formodes at høre hjemme i steppe- eller ørkenagtige plantesamfund med sandet eller gruset jord en smule vinternedbør og langvarig tørke om sommeren. 

Ved Shahrood i Semnan provinsen, Iran vokser den sammen med bl.a. Alm. Berberis, Cikorie, Fennikel, Hjulkrone, Alm. Røllike, Alm. Syre, Dild, Eng-Gedeskæg, Glat Lakrids og Lancet-Vejbred.

Indholdsstoffer 
Planten indeholder mængder af duftende og biologisk aktive stoffer: 1,8-cineol, acetylkolin, aldehyd, alfa-fellandren, alfa-pinen, alfa-terpinen, alfa-terpineol, anisaldehyd, apiin, ascorbinsyre, beta-farnesen, beta-fellandren, betakaroten, beta-pinen, beta-sitosterol, beta-terpinen, bornylacetat, campesterol, carvol, caryofyllen, caryofyllen-oxid, cis-beta-farnesen, cumen, delta-3-caren, dipenten, elainsyre, eugenol, farnesol, fytosterin, gamma-terpinen, garvesyre, iso-caryofyllen, kamfen, kolin, limonen, linalool, luteolin, mannit, metylchavicol, myrcen, myrtenol, p-cymen, salicylat, stigmasterol, terpinen-4-ol, terpinolen, thymol, vitamin B1, vitamin B2, vitamin B3, xantofyl og æterisk olie.

Anvendelse 
Spidskommen blev først brugt som lægemiddel i det gamle Egypten og blev først senere brugt som krydderi. I Danmark er den tidligere blevet brugt som en vigtig del af kærlighedsmidler, da den blev anset for at fremme troskaben mellem to elskende. Frøene bruges enten hele eller stødt i blandt andet indisk og mellemøstlig madlavning og har en særpræget skarp smag. Spidskommen er smagsmæssigt en af de vigtigste ingredienser i Curry-krydderiblandinger, der anvendes i den indiske ret Curry. Spidskommen kan, trods navnet, ikke erstattes af almindelig kommen, da det er to forskellige planter med meget forskellige smagsnuancer. Også sortkommen er noget helt andet.

Noter 

Krydderier
Skærmplante-familien
Niels Pedersen Lucoppidan

Niels Pedersen Lucoppidan (1686 – 26. juni 1730) var en dansk præst og poet.

Lucoppidan er søn af præst Peder Jensen Lucoppidan i Landet
på Tåsinge. Navnet var en af faderen antaget latinisering af Lundby, i hvilken by faderen havde sin præstegerning.

Luccopidan blev student fra Odense 1702 og teolog. Kandidat 1704, hvorefter vi intet ved om hans stilling, før han 1717 blev sin faders medhjælper og næste år hans eftermand i Landet og Bregninge.

Han blev først gift med Dorothea Poulsdatter Langeland, en præstedatter fra Svendborg, og anden gang (1722) med Karen Hansdatter Rask, en købmandsdatter fra Odense.

Lucoppidan, som døde 26. Juni 1730, var gejstlig og antikvarisk forfatter og har efterladt en vidtløftig kommentar til Johannes' Åbenbaring, som dog blev ufuldendt og for en stor del brændte i Københavns brand 1728, samt en forklaring af den formentlige indskrift over Marsk Stig i Stubberup Kirke.

Mest bekendt er han som en af de poeter, med hvilke det på den tid efter Ludvig Holbergs udtryk summede "som af Fluer i September Maaned". Foruden de sædvanlige bryllups- og lykønskningsvers samt historiske digte i anledning af Tønnings erobring 1713 og Christian Carl Gabels søsejr 1715 skrev han om Lykkens Ustadighed og Tobaks Berømmelse, som roses af Johann Elias Schlegel og Holberg, men forekommer nutiden forholdsvis forældede. Hans bedste digt er vel det kirkehistoriske til Reformationsjubelfesten 1717.

Henvisning 
 Dansk biografisk lexikon, bind X

Digtere fra Danmark
Præster fra Danmark
Danskere i 1700-tallet
Personer i Dansk Biografisk Leksikon
Dansksprogede forfattere fra Danmark
Personer fra Tåsinge
Peter Kjær (skuespiller)

Peter Kjær (9. november 1886 i Hadbjerg, Hadsten – 14. oktober 1962 i Aalborg) var en dansk skuespiller og teaterdirektør.

Han scenedebuterede i 1908 på Aarhus Teater og kom derefter på Det kongelige Teaters elevskole. Efter to års på elvenskolen var han et enkelt på Det kongelige Teater og derefter to år på Casino. Som 29-årige startede han sit eget teaterselskab som han turnerede med til stor succes. Havde roller på Aalborg Teater hvor han blev teaterdirektør i 1922. Efter nogle store økonomisk vanskeligheder i 1926, 1927 og 1928 lod han sig indlægge på en nerveklinik i København 1928. Vendte tilbage senere på året og i 1931 søgte han biografteaterbevilling og købte biografen "Colosseum" i Frederikshavn som han kortvarigt drev. Året efter kom han tilbage til Aalborg hvor han overtog han den store biograf Paladsteatret som han drev til sin død.

Han filmdebuterede i 1910 for det århusianske produktionsselskab Fororama, siden indspillede han seks film for det københavnske Kinografen.

Filmografi 
 1910 – Greven af Luxemburg (som tjener; instruktør Gunnar Helsengreen)
 1910 – Den hvide Slavehandel (som skurk; instruktør Alfred Cohn)
 1912 – Skovsøens Datter (ukendt instruktør)
 1912 – Den sidste Hurdle
 1912 – Trofast Kærlighed
 1913 – Bristede Strenge (som impresarien; ukendt instruktør)
 1913 – Den Rette (som sognepræsten; ukendt instruktør)
 1914 – Den røde Klub (ukendt instruktør)
 1914 – Fyrtaarnets Hemmelighed (som aagerkarlen; ukendt instruktør)
 1915 – Fangen paa Zora (ukendt instruktør)

Eksterne henvisninger 
 
 

Stumfilmskuespillere fra Danmark
Teaterskuespillere fra Danmark
Peter Kjær (flertydig)

Peter Kjær kan henvise til flere artikler:

 Peter Kjær (skuespiller) (1886-1962) – dansk skuespiller
 Peter Kjær (foredragsholder) (født 1959) – dansk foredragsholder
 Peter Kjær (født 1965) – dansk fodboldspiller

Se også 
 Peder Kjær (fødet 1935) - tidligere dansk fodboldspiller for AGF og det danske fodboldlandshold.